CELEX: 32015R0416
Language: sk
Date: 2015-03-12 00:00:00
Title: Vykonávacie nariadenie Komisie (EÚ) 2015/416 z  12. marca 2015 , ktorým sa schvaľuje dinotefurán ako účinná látka na použitie v biocídnych výrobkoch typu 18  Text s významom pre EHP

13.3.2015   
            
            
               SK
            
            
               Úradný vestník Európskej únie
            
            
               L 68/30
            
         VYKONÁVACIE NARIADENIE KOMISIE (EÚ) 2015/416
   z 12. marca 2015,
   ktorým sa schvaľuje dinotefurán ako účinná látka na použitie v biocídnych výrobkoch typu 18
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 528/2012 z 22. mája 2012 o sprístupňovaní biocídnych výrobkov na trhu a ich používaní (1), a najmä na jeho článok 90 ods. 2,
   keďže:
   
               (1)
            
            
               Spojenému kráľovstvu bola 29. marca 2012 v súlade s článkom 11 ods. 1 smernice Európskeho parlamentu a Rady 98/8/ES (2) doručená žiadosť o začlenenie účinnej látky dinotefurán do prílohy I k uvedenej smernici na použitie vo výrobkoch typu 18 (insekticídy, akaricídy a výrobky na kontrolu iných článkonožcov) vymedzených v prílohe V k uvedenej smernici.
            
         
               (2)
            
            
               K 14. máju 2000 nebol dinotefurán na trhu ako účinná látka biocídnych výrobkov.
            
         
               (3)
            
            
               Spojené kráľovstvo 15. októbra 2013 predložilo Európskej chemickej agentúre hodnotiacu správu a odporúčania v súlade s článkom 8 ods. 1 nariadenia (EÚ) č. 528/2012.
            
         
               (4)
            
            
               Stanovisko Európskej chemickej agentúry sformuloval 17. júna 2014 Výbor pre biocídne výrobky, pričom prihliadol na závery hodnotiaceho zodpovedného orgánu.
            
         
               (5)
            
            
               Z uvedeného stanoviska vyplýva, že v prípade biocídnych výrobkov používaných vo výrobkoch typu 18 obsahujúcich dinotefurán možno predpokladať, že spĺňajú požiadavky stanovené v článku 19 ods. 1 písm. b) nariadenia (EÚ) č. 528/2012, ak sú dodržané určité špecifikácie a podmienky ich použitia.
            
         
               (6)
            
            
               Z uvedeného stanoviska takisto vyplýva, že jeho vlastnosti radia dinotefurán medzi veľmi perzistentné a toxické látky v súlade s kritériami stanovenými v prílohe XIII k nariadeniu Európskeho parlamentu a Rady (ES) č. 1907/2006 (3). Na účely autorizácie výrobkov v súlade s článkom 23 nariadenia (EÚ) č. 528/2012 by sa dinotefurán preto mal považovať za látku, ktorá sa má nahradiť, v zmysle článku 10 ods. 1 písm. d) uvedeného nariadenia.
            
         
               (7)
            
            
               Preto je vhodné schváliť dinotefurán na používanie v biocídnych výrobkoch typu 18 pod podmienkou dodržania určitých špecifikácií a podmienok.
            
         
               (8)
            
            
               Keďže hodnotenia sa netýkali nanomateriálov, schválenia by sa v súlade s článkom 4 ods. 4 nariadenia (EÚ) č. 528/2012 nemali na tieto materiály vzťahovať.
            
         
               (9)
            
            
               Keďže podmienky uvedené v článku 90 ods. 2 prvom pododseku nariadenia (EÚ) č. 528/2012 sú splnené, ustanovenia uvedeného nariadenia by sa mali uplatňovať. Dinotefurán by sa mal v súlade s článkom 10 ods. 4 uvedeného nariadenia schváliť na obdobie nepresahujúce 7 rokov.
            
         
               (10)
            
            
               Opatrenia stanovené v tomto nariadení sú v súlade so stanoviskom Stáleho výboru pre biocídne výrobky,
            
         PRIJALA TOTO NARIADENIE:
   Článok 1
   Dinotefurán sa schvaľuje ako účinná látka na použitie v biocídnych výrobkoch typu 18, pričom platia špecifikácie a podmienky uvedené v prílohe.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 12. marca 2015
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 167, 27.6.2012, s. 1.
   
      (2)  Smernica Európskeho parlamentu a Rady 98/8/ES zo 16. februára 1998 o uvádzaní biocídnych výrobkov na trh (Ú. v. ES L 123, 24.4.1998, s. 1).
   
      (3)  Nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemikálií (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES (Ú. v. EÚ L 396, 30.12.2006, s. 1).
   
      PRÍLOHA
      
                  Bežný názov
               
               
                  Názov IUPAC
                  Identifikačné čísla
               
               
                  Minimálny stupeň čistoty účinnej látky (1)
                  
               
               
                  Dátum schválenia
               
               
                  Dátum skončenia platnosti schválenia
               
               
                  Typ výrobku
               
               
                  Osobitné podmienky (2)
                  
               
            
                  Dinotefurán
               
               
                  Názov IUPAC:
                  (RS)-1-metyl-2-nitro-3-(tetrahydro-3-furylmetyl)guanidín
                  EC č. Nie je k dispozícii
                  CAS č. 165252-70-0
               
               
                  991 g/kg
               
               
                  1. júna 2015
               
               
                  31. mája 2022
               
               
                  18
               
               
                  Dinotefurán sa považuje za látku, ktorá sa má nahradiť, v zmysle článku 10 ods. 1 písm. d) nariadenia (EÚ) č. 528/2012.
                  V rámci hodnotenia výrobku sa osobitná pozornosť musí venovať expozíciám, rizikám a účinnosti v súvislosti s každým použitím, na ktoré sa vzťahuje žiadosť o autorizáciu, no nie je predmetom hodnotenia rizika na úrovni Únie spojeného s účinnou látkou.
                  V prípade biocídnych výrobkov sa autorizácie udeľujú v prípade splnenia týchto podmienok:
                  Pre priemyselných alebo profesionálnych používateľov sa musia zaviesť bezpečné prevádzkové postupy a primerané organizačné opatrenia. Ak nie je možné znížiť expozíciu na prijateľnú úroveň iným spôsobom, výrobky sa musia používať s vhodnými osobnými ochrannými prostriedkami.
               
            
         (1)  Čistota uvedená v tomto stĺpci predstavuje minimálny stupeň čistoty účinnej látky použitej na hodnotenie podľa článku 8 nariadenia (EÚ) č. 528/2012. Účinná látka vo výrobku uvádzanom na trh sa môže vyznačovať rovnakou alebo inou čistotou, ak bola preukázaná jej technická rovnocennosť s hodnotenou účinnou látkou.
      
         (2)  V záujme uplatňovania spoločných zásad uvedených v prílohe VI k nariadeniu (EÚ) č. 528/2012 sú obsah a závery hodnotiacich správ k dispozícii na webovej stránke Komisie: http://ec.europa.eu/environment/chemicals/biocides/index_en.htm.